**Allan Davis** (s. 27. heinäkuuta 1980 Queensland, Australia) on australialainen maantiepyöräilijä.

Davis aloitti kilpailemisen 10-vuotiaana Queenslandin paikallisissa rata- ja maantiekilpailuissa. Pyöräily oli Davisille ja hänen isoveljelleen Scottille luonnollinen lajivalinta, sillä hänen isänsä ja isoisänsä olivat hyviä kansallisen tason pyöräilijöitä. Juniorivuosina Davis keskittyi pitkälti ratapyöräilyyn, koska Australia oli lajin johtava maa tuohon aikaan. Kun hän muutti australialaisen amatöörijoukkueen mukana Italiaan harjoittelemaan ja kilpailemaan, hän tajusi että maantiepyöräily oli se laji, johon hän halusi keskittyä.

Davis solmi ensimmäisen ammattilaissopimuksensa Manolo Saizin johtaman ONCE-Eroski-joukkueen kanssa. Hän ajoi samassa, myöhemmin Liberty Seguroksena ja Astanana tunnetussa joukkueessa vuoden 2006 loppuun asti.

Liberty Seguroksen vuosina Davis vakiinnutti asemansa yhtenä nopeimmista kirimiehistä ajaen hyviä sijoituksia eri kilpailuissa. Vuoden 2004 maailmanmestaruuskilpailuissa hän oli lähellä mitalia, mutta väitti Luca Paolinin kyynärpäätaktiikan loppukirin aikana vieneen häneltä mahdollisuuden mitaliin. Davis sijoittui viidenneksi.

Davisin nimi liitettiin vuonna 2006 julki tulleeseen Operaatio Puerto -dopingskandaaliin. Espanjalainen tuomioistuin kuitenkin vapautti Davisin epäilyistä 26. heinäkuuta. Myös Australian pyöräilyliitto aloitti tapauksen johdosta tutkinnan, jonka tuloksena se vapautti Davisin epäilyistä joulukuussa. Vapauttavien päätösten jälkeen Davis solmi sopimuksen Discovery Channel -joukkueen kanssa.

Davisillä oli kovista näytöistään huolimatta suuria vaikeuksia löytää itselleen uutta joukkuetta kaudelle 2008, kun Discovery Channel päätti toimintansa kauden 2007 jälkeen. Suurimpana syynä tähän oli se, että hänen nimensä oli liitetty Operaatio Puertoon. Vuoden 2008 ensimmäisen ProTour-kilpailun, Tour Down Underin aikana kansainvälisen pyöräilyliiton UCIn australialainen varapuheenjohtaja antoi voimakkaan tukensa Davisille ja lupasi, että hänen tapauksensa käsitellään loppuun myös UCIssa pikimmiten, jotta Davis voi vapaasti etsiä itselleen uutta joukkuetta. Maaliskuussa Davis solmi sopimuksen virolaisen Professional Continental -tason Mitsubishi-Jartazi -joukkueen kanssa. Elokuussa Quick·Step ilmoitti solmineensa sopimuksen Davisin kanssa, jonka mukaan hän siirtyy ajamaan Quick·Stepiin jo syyskuun alusta lähtien. Kausilla 2010–2011 hän edusti Astanaa. Hän sai Thor Hushovdin ja Matti Breschelin jälkeen pronssia Melbournen MM-kilpailuissa 2010. Viimeisinä ammattilaiskausinaan 2012–2013 hän edusti Orica-GreenEDGE-joukkuetta. Hän sijoittui Valkenburgin MM-kilpailujen maantieajossa kuudenneksi.

Allanin isoveli Scott on myös kilpapyöräilijä.

Saavutuksia
-----------

2003
Trofeo Manacor, voitto
Circuit de la Sarthe, etapin 4 voitto
2004
Trofeo Mallorca, voitto
Trofeo Alcudia, voitto
Saksan ympäriajo, etapin 5 voitto
Puolan ympäriajo, etapin 3 voitto
Giro del Piemonte, voitto
2005
Murcian ympäriajo, etappien 1, 3 ja 5 voitto
Aragónin ympäriajo, etapin 5 voitto
Eneco Tour, etapin 3 ja pistekilpailun voitto
HEW Cyclassics, kolmas
Pariisi-Tours, kolmas
2006
Tour Down Under, etappien 2 ja 5 voitto
Pariisi-Nizza, toinen etapeilla 1, 2 ja 4
Kansainyhteisön kisat, maantiejossa pronssia
2007
Milano - San Remo, toinen
Katalonian ympäriajo, etapin 3 voitto
Tour of Qinghai Lake, etappien 1, 3, 5, 6 ja 9 voitto
Espanjan ympäriajo, 7. etapilla toinen, 3. etapilla kolmas
2008
Tour Down Under, etapin 3 voitto, kokonaiskilpailussa toinen
Vattenfall Cyclassics, kolmas
Puolan ympäriajo, etapin 2 ja pistekilpailun voitto, 3. etapilla kolmas
2009
Tour Down Under, kokonaiskilpailun ja etappien 2, 4 ja 5 voitto
Italian ympäriajo, 9. etapilla toinen, 6. ja 13. etapilla kolmas
2010
Puolan ympäriajo, pistekilpailun voitto
Espanjan ympäriajo, 21. etapilla kolmas
MM-kilpailut, maantieajossa pronssia
Kansainyhteisön kisat, maantiejossa kultaa
2012
Espanjan ympäriajo, etapilla 2 toinen, etapeilla 7 ja 18 kolmas

Lähteet
-------

* Profiili Cycling Archives -sivustolla
* Profiili UniSA:n sivulla[vanhentunut linkki]

### Viitteet

1. ↑  An interview with Allan Davis  2/2003. Cyclingnews.com. Viitattu 20.9.2008. (englanniksi)
2. ↑  An interview with Allan Davis  6.11.2004. Cyclingnews.com. Viitattu 20.9.2008. (englanniksi)
3. ↑  More riders named by UCI  30.6.2006. Cyclingnews.com. Viitattu 20.9.2008. (englanniksi)
4. ↑  Davis and four others not implicated in Operacion Puerto  27.7.2006. Cyclingnews.com. Viitattu 20.9.2008. (englanniksi)
5. ↑  Allan Davis case closed  6.12.2006. Cyclingnews.com. Viitattu 20.9.2008. (englanniksi)
6. ↑  Davis inks deal with Discovery Channel  20.2.2007. Cyclingnews.com. Viitattu 20.9.2008. (englanniksi)
7. ↑  UCI vice-president supports Davis' team search  21.1.2008. Cyclingnews.com. Viitattu 20.9.2008. (englanniksi)
8. ↑  Davis signs with Mitsubishi  21.3.2008. Cyclingnews.com. Viitattu 20.9.2008. (englanniksi)
9. ↑  Davis joins Quick Step in September  8.8.2008. Cyclingnews.com. Viitattu 20.9.2008. (englanniksi)
10. ↑  Hushovd kiri maantieajon mestariksi *yle.fi*.  3.10.2010. Viitattu 3.10.2010.
11. ↑  Greipel sprints to win on wet roads at the end of final stage *cyclingnews.com*.  7.8.2010. Viitattu 7.8.2010. (englanniksi)

Tour Down Underin voittajat

|  |  |  |  |  |  |
| --- | --- | --- | --- | --- | --- |
| 
* 1999: Australia Stuart O’Grady
* 2000: Ranska Gilles Maignan
* 2001: Australia Stuart O’Grady
* 2002: Australia Michael Rogers

 | 
* 2003: Espanja Mikel Astarloza
* 2004: Australia Patrick Jonker
* 2005: Espanja Luis León Sánchez
* 2006: Australia Simon Gerrans

 | 
* 2007: Sveitsi Martin Elmiger
* 2008: Saksa André Greipel
* 2009: Australia Allan Davis
* 2010: Saksa André Greipel

 | 
* 2011: Australia Cameron Meyer
* 2012: Australia Simon Gerrans
* 2013: Alankomaat Tom-Jelte Slagter
* 2014: Australia Simon Gerrans

 | 
* 2015: Australia Rohan Dennis
* 2016: Australia Simon Gerrans
* 2017: Australia Richie Porte
* 2018: Etelä-Afrikka Daryl Impey

 | 
* 2019: Etelä-Afrikka Daryl Impey
* 2020: Australia Richie Porte

 |